હવે તેની ટક્કર બ્રિટનના કાયલ એડમંડ સામે થશે. રોડ લેવર એરિનામાં ખેલાયેલા નડાલ અને સિલીકના હાઈવોલ્ટેજ મુકાબલામાં ચોથા સેટના અંત ભાગમાં નડાલને સ્નાયુ ખેંચાઈ જવાના કારણે ઈજા થઈ હતી. તેણે ઈન્જરી ટાઈમ આઉટ લીધો હતો, પણ પાંચમા અને આખરી સેટમાં તો તે ઈજાથી પરેશાન થઈ ગયો હતો અને ૦-૨થી પાછળ ધકેલાયા બાદ ઈજાના કારણે બહાર થઈ ગયો હતો. નડાલે ત્રણ કલાક અને ૪૭ મિનિટ સુધી જબરજસ્ત સંઘર્ષ કર્યો હતો. જોકે નડાલ ખસી જતાં ટેનિસ ચાહકોમાં નિરાશા જોવા મળી હતી.